Tamacahut tamzikit, tella-d i ttrebga, i tatut n laẓ, i tugdi... Maca tamacahut tatrart, tellad i weḥraz n tutlayt, d tamɛayt i wayen yettidir wegdud di tallit n wassa, tettlal-d seg lebɣi n umaru, ay-agi iban-d di tmacahut-a n Akli Kebaili, acku ayen i ɣef i d-yettmeslay ur yeqqin ara ɣer ttrebga n yigerdan, xas akken tella-d ilmend n yimecṭaḥ d yimeqqranen, maca awal-is yella-d i wid meqqren, wid yeɣran di temsal, wid ara ifehmen izen neɣ ameɛɛen-ines ɣer wani i yessuffuɣ, ihi iswi n tmacahut-agi ur yelli ara d tugdi neɣ d asettu n kra i yellan, maca yellad d asmekti, d aseḥrec , d awelleh, d asaki i d-yessakay deg ugdud iwakken ad yeḥrez ayen yellan d ayla-s.